De Facto

De Facto ir analītiski pētnieciskais raidījums Latvijas Televīzijas 1. kanālā (LTV1). Pirmo reizi pārraidīts 2005. gada rudenī, ir vecākais analītiskās žurnālistikas raidījums Latvijā. Raidījumu vada LTV Ziņu dienesta žurnālisti un raidījumu vadītāji Inga Šņore un Matīss Arnicāns.

Tā raidlaiks ir svētdienās plkst. 20.14, pēc informatīvā ziņu raidījuma "Panorāma". Vasaras sezonā raidījums netiek pārraidīts.

 Vēsture 
"De Facto" 2005. gada rudenī izveidoja LTV Ziņu dienesta darbinieki, lai veicinātu analītiskās un pētnieciskās žurnālistikas attīstību. Raidījuma pirmssākumos to veidoja producente Arta Ģiga, žurnālisti un raidījumu vadītāji Ilze Jaunalksne un Jānis Krēvics. Gadu gaitā raidījums atspoguļojis daudzas skandalozas un vērienīgas lietas — tā sauktās oligarhu "Rīdzenes sarunas", Jūrmalgeitu, VID datu noplūdi ("Neo" lieta), labticīgā ieguvēja konfliktu ar valsts iestādēm, kā arī citas.

 Rubrikas 
2013. gadā raidījums aizsāka rubriku "smsSOS", kurā vēstīja par patēriņa kredītu biznesu un nebanku kreditētājiem. 2021. gada 11. aprīlī tika uzsākta rubrika, kas veltīta 2021. gada pašvaldību vēlēšanām lielākajās valsts pilsētās un novados, kuros tās iekļautas. Pirmais sižets rubrikā bija veltīts Valmieras novadam. Vēlēšanu rubrika tika noslēgta 2021. gada 30. maijā ar sižetu par Jūrmalas valstspilsētu.

 Raidījuma komanda 

 Vadītāji 

GadiModeratorsAmats2012—šobrīdInga ŠņoreLTV Ziņu dienesta raidījumu vadītāja2013—šobrīdMatīss ArnicānsLTV Ziņu dienesta raidījumu vadītājs

 Žurnālisti 
 Matīss Arnicāns
 Inga Šņore
 Ivo Leitāns
 Ella Semjonova
 Laine Fedotova

Bijušie darbinieki
 Māris Klūga
 Linda Sloka
 Liene Barisa-Sermule
 Olga Dragiļeva

 Atsauces 

Kategorija:Latvijas televīziju raidījumi